กฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2562กฎกระทรวง แบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. ๒๕๖๒อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. ๒๕๖๑มาตรา 2 ข้อ ๒ ให้สำนักงานทรัพยากรน้ำแห่งชาติ มีภารกิจเกี่ยวกับการเสนอแนะนโยบาย จัดทำแผนแม่บท กำหนดมาตรการเกี่ยวกับการบริหารทรัพยากรน้ำของประเทศและขับเคลื่อนไปสู่การปฏิบัติ จัดทำผังน้ำ บูรณาการเชื่อมโยงข้อมูลสารสนเทศทรัพยากรน้ำ แผนงาน โครงการ งบประมาณ ประสานความร่วมมือด้านต่างประเทศเกี่ยวกับทรัพยากรน้ำมาตรา 2 และติดตามประเมินผลการบริหารทรัพยากรน้ำ โดยให้มีหน้าที่และอำนาจดังต่อไปนี้ (๑) รับผิดชอบงานธุรการของ กนช. คณะกรรมการลุ่มน้ำ และคณะอนุกรรมการที่เกี่ยวข้อง (๒) กลั่นกรองและเสนอความเห็นต่อ กนช. ในการจัดทำนโยบายและแผนแม่บทเกี่ยวกับการบริหารทรัพยากรน้ำ การให้ความเห็นชอบแผนปฏิบัติการมาตรา 2 แผนงบประมาณการบริหารทรัพยากรน้ำแบบบูรณาการ และแผนแม่บทการใช้ การพัฒนา การบริหารจัดการ การบำรุงรักษา การฟื้นฟู และการอนุรักษ์ทรัพยากรน้ำในเขตลุ่มน้ำต่าง ๆ (๓) จัดทำผังน้ำเสนอ กนช. เพื่อพิจารณาให้ความเห็นชอบ (๔) ประสานการดำเนินงานกับคณะกรรมการลุ่มน้ำ หน่วยงานของรัฐ องค์กรปกครองส่วนท้องถิ่นมาตรา 2 และภาคส่วนต่าง ๆ ที่เกี่ยวข้องเพื่อปฏิบัติการตามกฎหมายว่าด้วยทรัพยากรน้ำ (๕) รวบรวมและจัดเตรียมข้อมูล ศึกษา วิเคราะห์ วิจัย และริเริ่มกิจกรรมหรือโครงการใด ๆ เพื่อประโยชน์ในการดำเนินงานของ กนช. (๖) ให้คำแนะนำและสนับสนุนหน่วยงานของรัฐและองค์กรปกครองส่วนท้องถิ่นที่เกี่ยวข้องกับการบริหารทรัพยากรน้ำมาตรา 2 รวมทั้งการดำเนินงานของคณะกรรมการลุ่มน้ำตามที่ได้รับการร้องขอ (๗) อำนวยการและกำกับดูแลโครงการสำคัญระดับชาติหรือโครงการเร่งด่วนเกี่ยวกับการบริหารทรัพยากรน้ำที่จำเป็นต้องมีการประสานการทำงานหลายหน่วยงาน (๘) ติดตาม ประเมินผล และเสนอความเห็นเกี่ยวกับการดำเนินงานของคณะกรรมการลุ่มน้ำ หน่วยงานของรัฐมาตรา 2 และองค์กรปกครองส่วนท้องถิ่นที่เกี่ยวข้องกับการบริหารทรัพยากรน้ำ และรายงานต่อ กนช. (๙) กำกับดูแลและบริหารจัดการระบบสารสนเทศทรัพยากรน้ำทั้งในภาวะปกติและภาวะวิกฤติ (๑๐) ส่งเสริมและสนับสนุนให้ภาคเอกชน ประชาชน และชุมชนที่เกี่ยวข้องมีส่วนร่วมในด้านการใช้ การพัฒนา การบริหารจัดการ การบำรุงรักษา การฟื้นฟูมาตรา 2 การอนุรักษ์ และการดำเนินการอื่นใดเกี่ยวกับทรัพยากรน้ำ (๑๑) เสนอความเห็นเกี่ยวกับการจัดตั้งศูนย์บัญชาการเฉพาะกิจ (๑๒) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานหรือตามที่นายกรัฐมนตรีหรือคณะรัฐมนตรีมอบหมายมาตรา 3 ข้อ ๓ ให้แบ่งส่วนราชการสำนักงานทรัพยากรน้ำแห่งชาติ ดังต่อไปนี้ (๑) สำนักงานเลขาธิการ (๒) กองกฎหมาย (๓) กองการต่างประเทศ (๔) กองนโยบายและแผนแม่บท (๕) กองบริหารจัดการลุ่มน้ำ (๖) กองวิเคราะห์โครงการและงบประมาณ (๗) ศูนย์อำนวยการน้ำแห่งชาติ (๘) - (๑๑) สำนักงานทรัพยากรน้ำแห่งชาติภาค ๑ - ๔ (๑๒)มาตรา 3 สำนักงานเลขานุการคณะกรรมการทรัพยากรน้ำแห่งชาติมาตรา 4 ข้อ ๔ ในสำนักงานทรัพยากรน้ำแห่งชาติ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานและสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงาน (๒)มาตรา 4 ปฏิบัติงานอื่นตามที่เลขาธิการมอบหมายมาตรา 5 ข้อ ๕ ในสำนักงานทรัพยากรน้ำแห่งชาติ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อเลขาธิการ โดยมีหน้าที่และอำนาจดังต่อไปนี้ (๑)มาตรา 5 เสนอแนะและให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงาน (๔) ปฏิบัติงานอื่นตามที่เลขาธิการมอบหมายมาตรา 6 ข้อ ๖ ในสำนักงานทรัพยากรน้ำแห่งชาติ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในสำนักงาน รับผิดชอบงานขึ้นตรงต่อเลขาธิการ โดยมีหน้าที่และอำนาจ ดังต่อไปนี้ (๑)มาตรา 6 เสนอแนะต่อเลขาธิการเกี่ยวกับการป้องกันและปราบปรามการทุจริตและประพฤติมิชอบของสำนักงาน ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของสำนักงานมาตรา 6 ให้สอดคล้องกับยุทธศาสตร์ระดับชาติและนโยบายของรัฐบาล เสนอต่อเลขาธิการ (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสำนักงาน (๓)มาตรา 6 ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ในสำนักงาน และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัดมาตรา 6 และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของสำนักงาน เสนอต่อเลขาธิการและหน่วยงานที่เกี่ยวข้อง (๕) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่เลขาธิการมอบหมายมาตรา 7 ข้อ ๗ สำนักงานเลขาธิการ มีหน้าที่และอำนาจดังต่อไปนี้ (๑) ดำเนินการเกี่ยวกับการบริหารงานทั่วไป และปฏิบัติงานสารบรรณของสำนักงาน (๒) ดำเนินการเกี่ยวกับการจัดระบบงานและบริหารงานบุคคลของสำนักงาน (๓) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงาน (๔)มาตรา 7 ดำเนินการเกี่ยวกับงานช่วยอำนวยการ งานเลขานุการ และงานประสานราชการของสำนักงาน (๕) ดำเนินการเกี่ยวกับงานประชาสัมพันธ์และเผยแพร่กิจกรรมและผลงานของสำนักงาน (๖) ปฏิบัติงานอื่นตามที่เลขาธิการมอบหมายมาตรา 8 ข้อ ๘ กองกฎหมาย มีหน้าที่และอำนาจดังต่อไปนี้ (๑) ดำเนินการด้านกฎหมายตามกฎหมายว่าด้วยทรัพยากรน้ำ (๒) ศึกษา วิเคราะห์ และวิจัยงานด้านกฎหมาย กฎ ระเบียบ ข้อบังคับ ตลอดจนหลักเกณฑ์และวิธีการที่เกี่ยวข้องกับทรัพยากรน้ำมาตรา 8 เพื่อเสนอให้มีการปรับปรุงและพัฒนาให้มีประสิทธิภาพและสอดคล้องกับการบริหารทรัพยากรน้ำทั้งในภาพรวมของประเทศและระดับลุ่มน้ำ (๓) สนับสนุนการดำเนินงานด้านกฎหมาย กฎ ระเบียบ ข้อบังคับ คำสั่ง มาตรการ ตลอดจนหลักเกณฑ์และวิธีการที่เกี่ยวข้องกับทรัพยากรน้ำ เพื่อการดำเนินการตามหน้าที่และอำนาจของ กนช.มาตรา 8 คณะกรรมการลุ่มน้ำ และคณะอนุกรรมการที่เกี่ยวข้อง (๔) ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในหน้าที่และอำนาจของสำนักงาน (๕) ให้คำปรึกษาและเสนอแนะเกี่ยวกับการดำเนินงานตามกฎหมาย กฎ ระเบียบ และข้อบังคับที่เกี่ยวข้อง (๖)มาตรา 8 ปฏิบัติงานอื่นตามที่เลขาธิการมอบหมายมาตรา 9 ข้อ ๙ กองการต่างประเทศ มีหน้าที่และอำนาจดังต่อไปนี้ (๑) ศึกษาและวิเคราะห์เพื่อเสนอแนะนโยบาย แผนแม่บท บทบาท และท่าทีของประเทศไทยเกี่ยวกับความร่วมมือระหว่างประเทศด้านทรัพยากรน้ำและการบริหารจัดการทรัพยากรน้ำระหว่างประเทศ (๒)มาตรา 9 เป็นหน่วยงานกลางประสานงานและกำหนดบทบาทของหน่วยงานปฏิบัติในการดำเนินความร่วมมือ การประชุมเจรจา และการจัดทำความตกลงด้านทรัพยากรน้ำกับต่างประเทศและองค์การระหว่างประเทศ (๓) ปฏิบัติงานในฐานะฝ่ายเลขานุการของคณะกรรมการแม่น้ำโขงแห่งชาติไทย และคณะกรรมการระหว่างประเทศด้านทรัพยากรน้ำของฝ่ายไทย (๔)มาตรา 9 ติดตามและประเมินผลการดำเนินงานตามความร่วมมือระหว่างประเทศ พันธกรณีของอนุสัญญา พิธีสาร และความตกลงระหว่างประเทศด้านทรัพยากรน้ำของหน่วยงานต่าง ๆ ที่เกี่ยวข้อง (๕) ศึกษา วิเคราะห์ วิจัย และแลกเปลี่ยนความรู้ ข้อมูล เทคโนโลยี และนวัตกรรมด้านทรัพยากรน้ำกับต่างประเทศและองค์การระหว่างประเทศมาตรา 9 ตลอดจนให้คำปรึกษา แนะนำ เผยแพร่และถ่ายทอดให้แก่หน่วยงานปฏิบัติและผู้เกี่ยวข้อง (๖) ดำเนินการด้านวิเทศสัมพันธ์และจัดทำแผนงานสนับสนุนการประชุมระหว่างประเทศ (๗) ปฏิบัติงานอื่นตามที่เลขาธิการมอบหมายมาตรา 10 ข้อ ๑๐ กองนโยบายและแผนแม่บท มีหน้าที่และอำนาจดังต่อไปนี้ (๑) ดำเนินการเกี่ยวกับการเสนอแนะนโยบายและจัดทำแผนแม่บทเกี่ยวกับการบริหารทรัพยากรน้ำในภาพรวมของประเทศ (๒) ศึกษา วิเคราะห์ วิจัย พัฒนา ถ่ายทอด และเผยแพร่ความรู้และนวัตกรรมการบริหารจัดการน้ำในมิติวิศวกรรม เศรษฐกิจ สังคม เศรษฐศาสตร์มาตรา 10 และสิ่งแวดล้อม ที่เหมาะสมสอดคล้องกับนโยบายและยุทธศาสตร์ชาติ (๓) เสนอแนะแนวทาง กรอบแผนงาน และมาตรการในการจัดทำแผนปฏิบัติการจัดการทรัพยากรน้ำของประเทศ (๔) กำหนดหลักเกณฑ์ กลั่นกรอง และจัดลำดับความสำคัญ เพื่อกำหนดพื้นที่ในการแก้ไขปัญหาวิกฤติน้ำ หรือการบริหารจัดการน้ำแบบบูรณาการ (๕)มาตรา 10 อำนวยการและกำกับดูแลโครงการสำคัญระดับชาติหรือโครงการเร่งด่วนตามแผนแม่บทเกี่ยวกับการบริหารทรัพยากรน้ำ และบูรณาการร่วมกับหน่วยงานที่เกี่ยวข้องเพื่อผลักดันโครงการสำคัญให้บรรลุเป้าหมาย (๖) ศึกษา วิเคราะห์ กลั่นกรอง กำหนดแนวทาง ติดตาม ประเมินผล และให้ข้อเสนอแนะเกี่ยวกับการดำเนินงานตามนโยบาย แผนแม่บทมาตรา 10 โครงการสำคัญระดับชาติ และโครงการเร่งด่วนเกี่ยวกับการบริหารทรัพยากรน้ำ ให้สอดคล้องกับบริบทที่เปลี่ยนแปลงไป (๗) ศึกษา วิเคราะห์ ติดตาม และประเมินผลการพัฒนา การบริหารจัดการ และการดำเนินการขององค์กรและหน่วยงานด้านการจัดการน้ำทุกระดับมาตรา 10 เพื่อเสนอแนะแนวทางการปรับปรุงกลไกการจัดการและการขับเคลื่อนนโยบายและแผนแม่บทเกี่ยวกับการบริหารทรัพยากรน้ำ (๘) ปฏิบัติงานอื่นตามที่เลขาธิการมอบหมายมาตรา 11 ข้อ ๑๑ กองบริหารจัดการลุ่มน้ำ มีหน้าที่และอำนาจดังต่อไปนี้ (๑) ศึกษา วิเคราะห์ และวิจัยข้อมูลและสารสนเทศเกี่ยวกับการบริหารทรัพยากรน้ำ เพื่อวางแผนบริหารจัดการทรัพยากรน้ำทั้งในภาวะน้ำแล้งและภาวะน้ำท่วม (๒) ศึกษา วิเคราะห์ และวิจัย เพื่อกำหนดกรอบหลักเกณฑ์และแนวทางการบริหารจัดการทรัพยากรน้ำข้ามลุ่มน้ำมาตรา 11 และกำหนดแนวทางการจัดสรรทรัพยากรน้ำระดับลุ่มน้ำและระดับประเทศ (๓) กลั่นกรองและเสนอความเห็นต่อ กนช. เกี่ยวกับการอนุญาตการใช้น้ำและการเพิกถอนใบอนุญาตการใช้น้ำประเภทที่สาม รวมทั้งติดตามการใช้น้ำประเภทที่สาม (๔) กลั่นกรองและเสนอความเห็นต่อ กนช. เกี่ยวกับแผนป้องกันและแก้ไขภาวะน้ำแล้งมาตรา 11 และแผนป้องกันและแก้ไขภาวะน้ำท่วมของคณะกรรมการลุ่มน้ำ (๕) เสนอแนะนโยบายและมาตรการในการบริหารจัดการทรัพยากรน้ำในภาวะวิกฤติ (๖) อำนวยการ กำกับ ให้คำปรึกษาเกี่ยวกับการบริหารจัดการทรัพยากรน้ำ และประสานแผนบริหารจัดการลุ่มน้ำให้เป็นไปตามนโยบายและแผนแม่บทเกี่ยวกับการบริหารทรัพยากรน้ำ (๗) ประสาน ช่วยเหลือมาตรา 11 สนับสนุน และให้คำแนะนำแก่คณะกรรมการลุ่มน้ำ หน่วยงานของรัฐ และองค์กรปกครองส่วนท้องถิ่นเกี่ยวกับการบริหารจัดการลุ่มน้ำ รวมทั้งการจัดการข้อร้องเรียนเกี่ยวกับการบริหารทรัพยากรน้ำ (๘) ส่งเสริมและสนับสนุนให้ภาคเอกชน ประชาชน และชุมชนที่เกี่ยวข้องมีส่วนร่วมในด้านการใช้ การพัฒนา การบริหารจัดการ การฟื้นฟูมาตรา 11 การอนุรักษ์ และการดำเนินการอื่นใดเกี่ยวกับทรัพยากรน้ำ (๙) ปฏิบัติงานอื่นตามที่เลขาธิการมอบหมายมาตรา 12 ข้อ ๑๒ กองวิเคราะห์โครงการและงบประมาณ มีหน้าที่และอำนาจดังต่อไปนี้ (๑) ศึกษา วิเคราะห์ และกำหนดแนวทาง หลักเกณฑ์ในการจัดทำโครงการและงบประมาณแบบบูรณาการภายใต้แผนแม่บทเกี่ยวกับการบริหารทรัพยากรน้ำ (๒)มาตรา 12 กลั่นกรองและบูรณาการโครงการและแผนงบประมาณรายจ่ายประจำปีด้านทรัพยากรน้ำของหน่วยงานของรัฐและองค์กรปกครองส่วนท้องถิ่น (๓) จัดทำแผนงบประมาณการบริหารทรัพยากรน้ำแบบบูรณาการให้สอดคล้องกับนโยบายและแผนแม่บทเกี่ยวกับการบริหารทรัพยากรน้ำ (๔) ประสาน ติดตาม ตรวจสอบมาตรา 12 และประเมินผลการดำเนินการภายใต้แผนแม่บทเกี่ยวกับการบริหารทรัพยากรน้ำ (๕) ประสาน ติดตาม พิจารณา และเสนอความเห็นเกี่ยวกับแผนงานและแผนปฏิบัติการที่เกี่ยวข้องกับทรัพยากรน้ำ ทั้งในส่วนของงบประมาณและแหล่งเงินอื่น ๆ โครงการสำคัญระดับชาติ หรือโครงการเร่งด่วนที่จำเป็นต้องมีการประสานการทำงานหลายหน่วยงานมาตรา 12 และโครงการต่าง ๆ เกี่ยวกับการบริหารทรัพยากรน้ำของหน่วยงานของรัฐและองค์กรปกครองส่วนท้องถิ่น (๖) ปฏิบัติงานอื่นตามที่เลขาธิการมอบหมายมาตรา 13 ข้อ ๑๓ ศูนย์อำนวยการน้ำแห่งชาติ มีหน้าที่และอำนาจดังต่อไปนี้ (๑) ศึกษา วิจัย วิเคราะห์ และคาดการณ์ข้อมูลอากาศ รวมทั้งพยากรณ์สถานการณ์น้ำเพื่อสนับสนุนการวางแผนบริหารจัดการทรัพยากรน้ำ (๒) ศึกษา วิจัย วิเคราะห์ ออกแบบ และพัฒนาระบบคลังข้อมูลบริหารจัดการทรัพยากรน้ำ กำหนดมาตรฐานข้อมูลสารสนเทศทรัพยากรน้ำมาตรา 13 และเชื่อมโยงแลกเปลี่ยนข้อมูลสารสนเทศทรัพยากรน้ำกับหน่วยงานที่เกี่ยวข้อง รวมทั้งบูรณาการการทำงานร่วมกันระหว่างหน่วยงานที่เกี่ยวข้อง เพื่อสนับสนุนการบริหารทรัพยากรน้ำและการตัดสินใจของ กนช. และคณะกรรมการลุ่มน้ำ (๓) เป็นศูนย์อำนวยการข้อมูลสารสนเทศทรัพยากรน้ำแห่งชาติ เพื่อติดตาม เฝ้าระวัง ป้องกันมาตรา 13 และเตือนภัยสถานการณ์น้ำ (๔) ติดตามและจัดทำรายงานสถานการณ์น้ำของประเทศ (๕) ดำเนินการเกี่ยวกับการให้บริการและพัฒนาระบบเทคโนโลยีสารสนเทศของสำนักงาน (๖) จัดทำผังน้ำ และฐานข้อมูลต่าง ๆ ที่เกี่ยวข้องกับภูมิสารสนเทศผังน้ำ (๗)มาตรา 13 ให้คำปรึกษาและข้อเสนอแนะเกี่ยวกับการใช้ประโยชน์ที่ดินตามผังน้ำแก่หน่วยงานของรัฐและองค์กรปกครองส่วนท้องถิ่น (๘) ศึกษา วิเคราะห์ และจัดทำข้อมูลภูมิสารสนเทศทรัพยากรน้ำ เพื่อใช้ในการสื่อสารการนำเสนอข้อมูล และสนับสนุนการบริหารทรัพยากรน้ำ (๙) ศึกษา วิเคราะห์ วิจัยมาตรา 13 และออกแบบการจัดทำฐานข้อมูลทะเบียนแหล่งน้ำ ทะเบียนผู้ใช้น้ำประเภทต่าง ๆ และทะเบียนองค์กรผู้ใช้น้ำ (๑๐) ศึกษา วิจัย และพัฒนาการถ่ายทอดเทคโนโลยีสารสนเทศทรัพยากรน้ำมาตรา 13 เพื่อให้หน่วยงานของรัฐและองค์กรปกครองส่วนท้องถิ่นที่เกี่ยวข้องกับการบริหารทรัพยากรน้ำดำเนินงานให้เป็นไปตามมาตรฐานและข้อมูลสารสนเทศทรัพยากรน้ำเดียวกัน (๑๑) ปฏิบัติงานอื่นตามที่เลขาธิการมอบหมายมาตรา 14 ข้อ ๑๔ สำนักงานทรัพยากรน้ำแห่งชาติภาค ๑ - ๔ มีหน้าที่และอำนาจดังต่อไปนี้ (๑) รับผิดชอบงานธุรการของคณะกรรมการลุ่มน้ำและคณะอนุกรรมการที่เกี่ยวข้อง (๒) ศึกษา วิเคราะห์ และวิจัยเกี่ยวกับทรัพยากรน้ำเพื่อใช้ประกอบการพิจารณาจัดทำแผนแม่บทการใช้ การพัฒนา การบริหารจัดการ การบำรุงรักษา การฟื้นฟูมาตรา 14 และการอนุรักษ์ทรัพยากรน้ำในเขตลุ่มน้ำ (๓) ประสานงานกับหน่วยงานของรัฐ องค์กรปกครองส่วนท้องถิ่น และองค์กรผู้ใช้น้ำในการบังคับใช้กฎหมายที่เกี่ยวกับการใช้ การพัฒนา การบริหารจัดการ การบำรุงรักษา การฟื้นฟูและการอนุรักษ์ทรัพยากรน้ำมาตรา 14 และกฎหมายที่เกี่ยวกับการควบคุมมลพิษทางน้ำในเขตลุ่มน้ำเพื่อให้เป็นไปตามแผนแม่บทการใช้ การพัฒนา การบริหารจัดการ การบำรุงรักษา การฟื้นฟู และการอนุรักษ์ทรัพยากรน้ำในเขตลุ่มน้ำ (๔) กลั่นกรองและเสนอความเห็นต่อคณะกรรมการลุ่มน้ำเกี่ยวกับการอนุญาตการใช้น้ำและการเพิกถอนใบอนุญาตการใช้น้ำประเภทที่สอง (๕)มาตรา 14 ส่งเสริมและติดตามการใช้น้ำประเภทที่สองในเขตลุ่มน้ำให้เป็นไปตามหลักเกณฑ์และเงื่อนไขที่ได้รับความเห็นชอบจากคณะกรรมการลุ่มน้ำ (๖) เสนอมาตรการป้องกันการขัดแย้งและแนวทางการไกล่เกลี่ยข้อพิพาทระหว่างผู้ใช้น้ำในเขตลุ่มน้ำต่อคณะกรรมการลุ่มน้ำ (๗) ปฏิบัติงานอื่นตามที่เลขาธิการมอบหมายมาตรา 15 ข้อ ๑๕ สำนักงานเลขานุการคณะกรรมการทรัพยากรน้ำแห่งชาติ มีหน้าที่และอำนาจดังต่อไปนี้ (๑) ปฏิบัติงานในฐานะฝ่ายเลขานุการของ กนช. และคณะอนุกรรมการที่เกี่ยวข้อง (๒) ประสานงานกับหน่วยงานที่เกี่ยวข้องในการดำเนินงานตามภารกิจของ กนช. และคณะอนุกรรมการที่เกี่ยวข้อง (๓) ส่งเสริม สนับสนุนมาตรา 15 และติดตามการดำเนินงานของคณะกรรมการลุ่มน้ำ และคณะอนุกรรมการที่เกี่ยวข้อง (๔) ปฏิบัติงานอื่นตามที่เลขาธิการมอบหมายให้ไว้ ณ วันที่ ๔ กรกฎาคม พ.ศ. ๒๕๖๒ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันพระราชบัญญัติทรัพยากรน้ำ พ.ศ. ๒๕๖๑ ได้มีผลใช้บังคับ ทำให้ภารกิจที่อยู่ในความรับผิดชอบของสำนักงานทรัพยากรน้ำแห่งชาติเพิ่มมากขึ้น สมควรปรับปรุงการแบ่งส่วนราชการและหน้าที่และอำนาจของสำนักงานทรัพยากรน้ำแห่งชาติ สำนักนายกรัฐมนตรีเพื่อให้สอดคล้องกับภารกิจที่เพิ่มขึ้นและเหมาะสมกับสภาพงานที่เปลี่ยนแปลงไป อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้มาตรา ฉบับที่ 2 กฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี (ฉบับที่ ๒) พ.ศ. ๒๕๖๗หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานทรัพยากรน้ำแห่งชาติ สำนักนายกรัฐมนตรี ให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบและการส่งเสริมคุณธรรมและจริยธรรมในส่วนราชการ อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้